ആരോഗ്യപ്രശ്നം സൃഷ്ടിക്കുന്ന സ്ഥാപനം അനുമതിയില്ലാതെ ആരംഭിക്കാന് ശ്രമിക്കുന്നു ആക്ഷന് കൗണ്സില് ആരോഗ്യപ്രശ്നം സൃഷ്ടിക്കുന്ന സ്ഥാപനം അനുമതിയില്ലാതെ ആരംഭിക്കാന് ശ്രമിക്കുന്നു ആക്ഷന് കൗണ്സില് ചാലക്കുടി: മാരകമായ ആരോഗ്യ പ്രശ്നം സൃഷ്ടിക്കുന്ന അലുമിനിയം കോട്ടിങ് കമ്ബനി മതിയായ അനുമതിപത്രങ്ങള് ഇല്ലാതെ നഗരസഭയെയും ജനങ്ങളെയും തെറ്റിദ്ധരിപ്പിച്ച് നഗരസഭ അഞ്ചാം വാര്ഡ് പോട്ടയില് പ്രവര്ത്തനം ആരംഭിക്കാന് ശ്രമിക്കുന്നതായി ആക്ഷന് കൗണ്സില് ഭാരവാഹികള് വാര്ത്തസമ്മേളനത്തില് ആരോപിച്ചു. കമ്ബനി പ്രവര്ത്തനം ആരംഭിച്ചാല് ജനങ്ങളുടെ ആരോഗ്യത്തെയും കാര്ഷിക മേഖലയെയും ജലസ്രോതസ്സുകളെയും പ്രതികൂലമായി ബാധിക്കും. നിര്ദിഷ്ട സ്ഥലം ചാലക്കുടിയിലെ ഉയര്ന്ന പ്രദേശവും തണ്ണീര്ത്തടവുമാണ്. കമ്ബനി പ്രവര്ത്തിക്കുമ്ബോള് ഉപയോഗിക്കുന്ന ആസിഡും മറ്റു രാസവസ്തുക്കളും ജലസ്രോതസ്സുകളെ വിഷലിപ്തമാക്കും. ഇത് ശ്വാസകോശ, ത്വഗ്രോഗങ്ങള്ക്ക് കാരണമാകും. മറ്റു ജീവജാലങ്ങളുടെ ആവാസവ്യവസ്ഥ തകര്ക്കും. പൊതുവെ ജലക്ഷാമം അനുഭവിക്കുന്ന പ്രദേശത്ത് കമ്ബനിയുടെ അമിതമായ ജല ഉപയോഗം കൂടുതല് വരള്ച്ചക്ക് കാരണമാകും. റെഡ് കാറ്റഗറിയില്പെട്ട കമ്ബനിയില് ഉപയോഗിക്കുന്ന രാസവസ്തുക്കള് കുന്നിന്െറ ഘടന തകര്ക്കും. ജില്ലയില് ഇതുപോലെ സമാനമായി പൊലൂഷന് കണ്ട്രോള് ബോര്ഡ് അനുമതി നല്കിയ ആറ് കമ്ബനികളുണ്ട്. ഇവയുടെ നാലു വര്ഷത്തെ പ്രവര്ത്തനം മൂലം കമ്ബനിയുടെ അഞ്ച് കിലോമീറ്റര് പരിധിയില് താമസിക്കുന്ന ജനങ്ങള്ക്ക് ഗുരതരമായ ആരോഗ്യ പ്രശ്നം ഉണ്ടായതിനാല് കടുത്ത വെല്ലുവിളിയിലാണെന്നും ആക്ഷന് കൗണ്സില് പ്രവര്ത്തകര് ചൂണ്ടിക്കാട്ടി. വാര്ത്തസമ്മേളനത്തില് നഗരസഭ അംഗം സൗമ്യ വിനേഷ്, ആക്ഷന് കൗണ്സില് സെക്രട്ടറി എ. വിനീത, കണ്വീനര്മാരായ നിതിന് പുല്ലന്, എം. വിജ്നു, കെ.വി. ആഷിഷ് എന്നിവര് പങ്കെടുത്തു.